Motoris brand dood ná botsingFoto: ER24 ŉ Motoris is Donderdag onherkenbaar verbrand nadat sy voertuig teen ŉ boom gebots het. Derrick Banks, ŉ woordvoerder van ER24, sê die voorval het in Geldenhuysstraat in Benoni plaasgevind. “Na wat verneem word, het die bestuurder van ŉ BMW beheer oor die voertuig verloor en teen ŉ boom gebots. Die voertuig het aan die brand geslaan. Die persoon is op die toneel dood verklaar,” het Banks gesê. Die polisie ondersoek die voorval.